7. ΒΑΣΙΛΙΚΟΝ ΔΙΑΤΑΓΜΑ της 24/28 Οκτ. 1913 Περί εκτελέσεως του νόμου ΓπΛΖ΄ περί οργανώσεως των φυλακών του Κράτους. ΄Εχοντες υπ’ όψει τα άρθρ. 2, 4 και 13 του ΓπΛΖ΄ νόμου της 22 Νοεμ. 1911 περί οργανώσεως των φυλακών του Κράτους, απεφασίσαμεν και διατάσσομεν: ΄Αρθρ.1.-Συμφώνως τω άρθρ. 2 του ΓπΛΖ΄ νόμου, μετ’ απόφασιν του υπουργικού συμβουλίου, προκηρύσσεται υπό του επί της Δικαιοσύνης υπουργού διαγωνισμός προς εκπόνησιν της απαιτουμένης μελέτης δια την ανέγερσιν της πρώτης εξ εκάστου είδους (δικαστικής, κεντρικής και αγροτικής) φυλακής, επί τη βάσει προγράμματος διαλαμβάνοντος λεπτομερώς τα εν τω ειρημένω άρθρω οριζόμενα. Δια τας μεταγενέστερον ανεγερθησομένας του αυτού είδους φυλακάς ο διαγωνισμός είναι δυνητικός, επιτρεπομένης κατά νόμον και της αναθέσεως της μελέτης εις ειδικόν αρχιτέκτονα, αποφάσει του επί της Δικαιοσύνης υπουργού. ΄Αρθρ.2.-Η προκήρυξις του διαγωνισμού δημοσιεύεται δια της Εφημερίδος της Κυβερνήσεως εμπεριέχουσα πάντας τους κυρίους όρους του προγράμματος, τους τε αναγομένους εις τα συστατικά μέρη της φυλακής και τους όρους του διαγωνισμού, τάσσουσα δε και ανάλογον χρόνον δια την υποβολήν των μελετών. Παν έτι σχετικόν έγγραφον, διαγράμματα, τιμολόγια κλπ. τίθενται εις την διάθεσιν των συναγωνιζομένων κατά τον εν τω προγράμματι καθοριζόμενον τρόπον. ΄Αρθρ.3.-Δια της άνω προκηρύξεως του διαγωνισμού ορίζονται δύο βραβεία, ων το ποσόν δεν δύναται να υπερβή δια μεν το πρώτον τας δεκακισχιλίας δραχμάς, δια δε το δεύτερον τας τρισχιλίας. Εν περιπτώσει ίσης εκτιμήσεως δύο ή πλειόνων μελετών εκάτερον των βραβείων τούτων δύναται να διανεμηθή μεταξύ αυτών. Σελ. 518 Άρθρ.4.-Η αγωνόδικος επιτροπή απαρτίζεται εκ του υπουργού της Δικαιοσύνης, προεδρεύοντος κατά νόμον, και δύο μελών εκλεγομένων παρ’ αυτού εξ’ ημεδαπών ή αλλοδαπών αρχιτεκτόνων. Η συγκρότησις δε της επιτροπής γνωστοποιείται είτε εν τη προξηρύξει του διαγωνισμού, είτε δια μεταγενεστέρας πράξεως του επί της Δικαιοσύνης υπουργού, δημοσιευομένης εν τη Εφημερίδα της Κυβερνήσεως. Η αποζημίωσις των ανωτέρω δύο κριτών, ως και του εκτελούντος χρέη, γραμματέως παρά τη επιτροπή, ορίζεται δι’ αποφάσεως του επί της Δικαιοσύνης υπουργού. ΄Αρθρ.5.-Επί τη βάσει του εγκριθέντος σχεδίου προκηρύσσεται υπό του επί της Δικαιοσύνης υπουργού και διενεργείται μειοδοτική δημοπρασία δια την ανέγερσιν της φυλακής κατά τα περί δημοσίων έργων κεκανονισμένα. ΄Αρθρ.6.-Η εκτέλεσις και εφαρμογή της εγκριθείσης μελέτης, η επίβλεψις και διεύθυνσις των εργασιών της ανεγέρσεως των φυλακών ασκείται υπό της κατά τόπους υπηρεσίας των δημοσίων έργων και κατά τας διατάξεις των περί εκτελέσεως των δημοσίων έργων νόμων και Β.Δ/των. Η επί της επιτηρήσεως της ανεγέρσεως και της παραλαβής των έργων κεκανονισμένη επιτροπή συμπληρούται δια του αρμοδίου εισαγγελέως των εφετών ή καθ’ υποκατάστασιν αυτού του των πρωτοδικών. Δια δε την παρά τω Πρωτοδικείω Αθηνών δικαστικήν φυλακήν Αθηνών θέλουσι μετά της επιτροπής ταύτης συμπράττει και οι ΄Ελληνες εκτελεσταί της διαθήκης Μ. Κοργιαλένιου δια τινος εξ αυτών εξουσιοδοτουμένου αρμοδίως παρά των λοιπών. ΄Αρθρ.7.-Δι’ αποφάσεως του επί της Δικαιοσύνης υπουργού, μετά γνωμοδότησιν του αρμοδίου παρ’ εφέταις εισαγγελέως συμφώνως τω νόμω, δύναται να ορισθή εις τας εργασίας της οικοδομής μερική χρησιμοποιήσις καταδίκων και οι όροι ταύτης. ΄Αρθρ.8.-Αι πληρωμαί των εν γένει δαπανών της ιδρύσεως των φυλακών, συμπεριλαμβανομένων των βραβείων των διαγωνισμών και της αποζημιώσεως των κριτών και πάσης καταβολής προς τους αρχιτέκτονας και εργολάβους της κατασκευής, ενεργούνται δυνάμει επιταγών εκδιδομένων υπό των υπουργών της Δικαιοσύνης και των Εσωτερικών επί της Εθνικής Τραπέζης, παρ’ η κατατεθήσονται τα τε δι’ ανέγερσιν φυλακών προωρισμένα κληροδοτήματα και τα ποσά των κατά το άρθρ. 4 εδ. γ΄ του νόμου συνομολογητέων εν ανάγκη δανείων. 6.Ι.α.7 Οργανικοί Νόμοι περί Φυλακών